Държавен вестник, бр. 59, 2014 г., стр. 71

БРОЙ  59	
Д Ъ Р Ж А В Е Н  В Е С Т Н И К 	
СТР.  71  
от валутата („първоначалната валута“), в 
която плащането е дължимо съгласно тези 
Условия или съответното разпореждане или 
съдебно решение в друга валута („втората 
валута“) за целите на (а) завеждането на иск 
или представянето на доказателство срещу 
Емитента, (б) получаването на разпореждане 
или решение от съд или друг съдебен орган 
или (в) изпълнението на разпореждане или 
решение, постановено във връзка с Обли­
гациите, Емитентът се задължава да обез­
щети всеки Облигационер, при условие че е 
адресиран от този Облигационер с писмено 
искане, което е получено от Емитента или 
в Определен офис на Фискалния агент, за 
всякакви загуби, причинени в резултат на 
несъответствия между (i) обменния курс, 
използван за целите на конвертирането на 
съответната сума от първоначалната валута 
във втората валута и (ii) обменния курс или 
обменните курсове, по които Облигационерът 
може при условията на обичайната търговия 
да закупи първоначалната валута с втората 
валута при получаването на сумата, която 
му е изплатена за удовлетворяване, изцяло 
или частично, на всяко такова разпореждане, 
решение, иск или доказателство.
Това обезщетение представлява отделно и 
независимо задължение на Емитента и дава 
основание за отделна и независима искова 
претенция. 
18. Приложимо право и юрисдикция
(а) Облигациите и всички извъндоговорни 
задължения, произтичащи от или във 
връзка с Облигациите, се регулират от 
английското право.
(б) Емитентът неотменимо се задължава 
спрямо Облигационерите, че съдили­
щата в Англия следва да притежават 
юрисдикция да решават всякакви въ­
проси, които могат да възникнат от 
или във връзка с Облигациите (вклю­
чително спорове, свързани с което и 
да е извъндоговорно задължение, които 
могат да възникнат от или във връзка 
с Облигациите), и че съответно всяко 
дело, производство или съдебен процес, 
възникнал от или във връзка с тях (за­
едно наричани „Производства“), може 
да бъде образувано пред съдилищата 
в Англия.
(в) Емитентът неотменимо и безусловно се 
отказва и се съгласява да не предявява 
каквито и да е възражения, с които 
може да разполага към момента или 
впоследствие, по отношение на мястото, 
където ще се разглеждат Производствата 
в английските съдилища, както и от 
всеки иск относно това, че което и да е 
от Производствата е образувано срещу 
Емитента в неподходящ съд, както и не­
отменимо и безусловно се съгласява, че 
решението по всяко от Производствата, 
проведени пред английски съдилища, ще 
се счита за окончателно и обвързващо 
по отношение на Емитента и може да 
бъде изпълнявано от съдилищата на 
която и да е друга юрисдикция. Нищо 
от изложеното в настоящото Условие 
не следва да ограничава възможността 
да се образуват Производства срещу 
Емитента в който и да е друг съд в 
компетентна юрисдикция, нито, че 
образуването на Производства срещу 
Емитента в една или повече юрисдикции 
преклудира възможността за разглеж­
дане на Производствата в която и да е 
друга юрисдикция едновременно или не.
(г) Емитентът неотменимо и безусловно 
назначава Лоу Дибенчър Корпорът Сър­
висиз Лимитед (Law Debenture Corporate 
Services Limited) по настоящия му ад­
рес на управление в Англия като свой 
представител за обслужване на процеса 
в Англия към момента във връзка с 
всички Производства.
(д) С настоящото Емитентът неотменимо се 
отказва от всяко право да се позовава на 
суверенитет или друг имунитет спрямо 
юрисдикция или предприемането на 
каквато и да е подобна защита и неот­
менимо се съгласява (до максималната 
степен, допустима от българското за­
конодателство, както то може да бъде 
изменено впоследствие, или което и да 
е друго приложимо законодателство, 
както може да бъде изменено впо­
следствие) с всяко средство за правна 
защита срещу него, с налагането на 
всяка обезпечителна мярка (с изключе­
ние – за случаите преди постановяване 
на съдебно решение – на мерки за обез­
печаване на иск и на съдебни заповеди) 
или с резултата от всяко производство, 
включително, но не само изпълнително 
производство срещу всякакви активи, 
приходи или имущество на Емитента 
(независимо от предназначението му 
или очакваното му предназначение), от 
всяко разпореждане, определение или 
решение, издадено или постановено във 
връзка с каквото и да е Производство, 
при условие обаче че не се отказва от 
имунитета си по отношение на (i) на­
стоящи и бъдещи „помещения на пред­
ставителството“ съгласно Виенската 
конвенция за консулските отношения 
от 1963 г., (ii) „консулски помещения“ 
съгласно Виенската конвенция за кон­
сулските отношения от 1963 г., или (iii)